TAX!
చిన్నమొత్తాల పొదుపు వడ్డీరేట్ల తగ్గింపు
ముంబై: కేంద్ర ప్రభుత్వం చిన్నమొత్తాలపొదుపు స్కీంలపై వడ్డీరేట్లను తగ్గిస్తుననతి. పిపిఎస్‌; కిసాన్‌ వికాస్‌పత్ర, సుకన్యసమృద్ధియోజన పథకాలపై 0.1శాతం తగ్గిస్తున్నట్లు తేలింది.ఏప్రిల్‌ జూన్‌ త్రైమాసికంలో ఈ రేట్లు అమలవుతాయి. దీనివల్ల బ్యాంకులు కూడా తమ డిపాజిట్‌ వడ్డీరేట్లను తగ్గించే అవకాశం ఉంది. ఏప్రిల్‌-జూన్‌మాసాల్లో 0.1శాతం తగ్గించాలని నిర్ణయించింది. జనవరి మార్చి త్రైమాసి కం కంటే తక్కువచేయాలన్న నిర్ణయం బ్యాంకుల్లో డిపాజిట్లకు భద్రతకోసమేనని తెలుస్తోంది. పొదుపు డిపాజిట్లు నాలుగుశాతం వడ్డీని మాత్రమే ఇస్తాయి. గత ఏడాది ఏప్రిల్‌ నుంచి చిన్నమొత్తాల వడ్డీరేట్లు త్రైమాసికం పద్దతిన సమీక్ష చేస్తున్నారు. ఆర్థికమంత్రిత్వశాఖ నోటిఫికేషన్‌ప్రకారం చూస్తే పబ్లిక్‌ప్రావిడెంట్‌ఫండ్‌ స్కీం సాలీనా వడ్డీరేటు 7.9 శాతంగా ఉంది. ఐదేళ్ల జాతీయ పొదుపు పత్రాలకు సైతం అదే రేటు అమలవుతోంది. ప్రస్తుతం ఈ వడ్డీరేటు ఎనిమిదిశాతంగా ఉంది. ఇక కెవిపి పెట్టుబడులపై 7.6శాతం వడ్డీ ఇస్తోంది. అది కూడా 112 నెలలకు వస్తుంది. సుకన్య సమృద్ధియోజన పథకం కింద 8.4శాతంగా వస్తున్నది. ప్రస్తుతం 8.5శాతం నుంచి తగ్గించారు. ఐదేళ్ల సీనియర్‌ సిటిజన్ల పొదుపు పత్రాలకు మాత్రం 8.4శాతంగా ఉన్నాయి. ఇక స్వల్ప కాలిక డిపాజిట్లు -5 ఏళ్లకాల వ్యవధి కలిగినవి 6.9 నుంచి 7.7శాతం వరకూ ఉన్నాయి. ఐదేళ్ల రికరింగ్‌ డిపాజిట్‌ వడ్డీలు మాత్రం 7.2శాతంగా ఉన్నాయి. ప్రభుత్వ నిర్ణయం ప్రాతిపదికగా తీసుకుంటే త్రైమాసిక పద్ధతిన వడ్డీరేట్లు అమలవుతాయి. ఏప్రిల్‌ ఒకటవ తేదీ నుంచి మళ్లీ సమీక్ష జరుగుతుంది. ====== ఏప్రిల్‌ ఒకటవ తేదీ బ్యాంకులకు సెలవే! ముంబై, మార్చి 31: దేశంలోని బ్యాంకింగ్‌ కార్యకలాపాలన్నీ ఏప్రిల్‌ ఒకటవ తేదీ మూతపడతాయని వార్షిక బిజినెస్‌ ముగింపు సందర్భంగా ఆరోజు బ్యాంకులు పనిచేయవని రిజర్వుబ్యాంకు ప్రకటించింది.
అంతకు ముందు ఆర్‌బిఐ అన్ని బ్యాంకులు కూడా అన్నిరోజులు పనిచేయాలని మార్చిచ 25నుంచి ఏప్రిల్‌ ఒకట వ తేదీవరకూ శనివారాలు, ఆదివారాలు సెలవుదినాల్లో కూడా పనిచేయాల్సి ఉంటుందని, ప్రభుత్వ పన్నుల రాబడులు, చెల్లింపులకు వీలుగా బ్యాంకులు పనిచేయాలని ఆదేశాలు జారీచేసింది. అయితే బ్యాంకు సిబ్బంది నుంచి తీవ్ర వ్యతిరేకత వ్యక్తంఅయింది. బ్యాంకు ఖాతాలు సమన్వయం చేసుకోవా ల్సిన అవసరం ఉందని అందువల్ల ఏప్రనిల్‌ ఒకటవ తేదీ ఖచ్చితంగా తెరిచి ఉంచాల్సిన అవసరం లేదని బ్యాంకులకు మళ్లీ ఆదేశాలు జారీచేసింది. ఇండి యన్‌ బ్యాంక్స్‌ అసోసియేషన్‌, ఎఐబిఇఎ, ఎఐబిఒఎ వంటి సంఘాలకు ఆర్‌బిఐ లేఖలు రాస్తూ ఎదురయిన తీవ్ర వ్యతిరేకత నిరసనను దృష్టిలో ఉంచుకుని ఆర్‌బిఐ మార్చి 25,26 తేదీలు బ్యాంకులకు సెలవు దినాలని అవగా హన ఉన్నప్పటికీ 24వ తేదీ సాయంత్రం పత్రిక లు, ఎలక్ట్రానిక్‌ మీడియా సాధనాల్లో పనిచేయా లని ఆదేశించిందని యూనియన్లు మండిపడ్డా యి. వార్షిక ఖాతాల ముగింపు సందర్భంగా ప్రతిఏటా బ్యాంకులు మూతపడతాయి. దీనివల్ల ఒకటవ తేదీ బ్యాంకులు పనిచేస్తే వార్షిక ముగిం పు కార్యకలాపాలు దెబ్బతింటాయని వెల్లడించా రు. వీటికితోడు కొన్ని బ్యాంకులు విలీనం అవుతున్నందున వాటి లావాదేవీలపరంగా విఘాతం కలుగు తుందని యూనియన్లు హెచ్చరించాయి.
ప్రభుత్వంతో సంప్రదింపులు జరిపిన తర్వాత ఆర్‌బిఐ అన్ని ప్రభుత్వరంగ బ్యాంకులు శని, ఆదివారాలు, సెలవుల్లో కూడా పనిచేయాలని అయితే వార్షిక ముగింపు సందర్భంగా ఏప్రిల్‌ ఒకటవ తేదీ మాత్రం తెరిచిఉంచాల్సిన నిర్బంధం ఏమీలేదని వెల్లడించింది. అయితే యూనియన్లు మాత్రం ఈఉత్తర్వుల్లో స్పష్టత లేదని బ్యాంకులకు కొంతమేర కష్టం కలుగుతుందని, ఏఏ శాఖలు తెరిచిఉండాలి, ఎంతమంది సిబ్బంది హాజరుకావాల్సిఉంటుందన్న అంశాలపై స్పష్టత లేదన్నా రు. ఆర్‌బిఐ బ్యాంకులు, సిబ్బందితో చెలగాటం ఆడుతోందని, ఏనిర్ణయం క్రపటించినా ముందుగా యూనియన్‌ ప్రతినిధులకు తెలియజేయాల్సిన బాధ్యతను విస్మరిస్తోందని తీవ్రనిరసన వ్యక్తంచేసాయి.